Държавен вестник, бр. 62, 2004 г., стр. 73

Б Р О Й  62
Д Ъ Р Ж А В Е Н   В Е С Т Н И К
С Т Р .  73
ОБЩИНА C. ОПАН,
ОБЛАСТ СТАРА ЗАГОРА
РЕШЕНИЕ № 31
от 30 април 2004 г.
На основание чл. 21, ал. 1, т. 8 ЗМСМА и чл. 71,
ал. 1, т. 1 във връзка с чл. 69, ал. 1, т. 4 и чл. 72 ЗОС
Общинският съвет—с. Опан, реши:
1. Открива процедура за предоставяне на особено право
на ползване—концесия, за обект—публична общинска
собственост, представляващ поземлен имот № 000001—
язовир в местността “Ала” в землището на с. Бял извор
(ЕКАТТЕ 07750), с площ 237,579 дка, АОС № 7.
2. Предмет на концесията—предоставяне на особено
срочно право на ползване върху воден обект—язовир с.
Бял извор, за управление и стопанисване на водния обект
и развъждане и отглеждане на риба и аквакултури.
3. Срок на концесията—10 години, с възможност за
продължаването на концесионния договор за още 10
години при условията на чл. 68, ал. 2 ЗОС.
4. Концесионерът да се определи чрез неприсъст-
вен конкурс.
5. Вид, размер и начин на плащане на депозита за
участие в конкурса—парична вноска 500 лв., при заку-
пуване на конкурсните книжа.
6. Определя общи условия по концесията:
6.1. правата и задълженията по концесионния дого-
вор не могат да се прехвърлят на трети лица;
6.2. контролът по спазване на условията и по изпъл-
нение на правата и задълженията по концесията и конце-
сионния договор се упражнява от концедента или отори-
зирани негови органи и представители, на които конце-
сионерът е длъжен да осигури безпрепятствен достъп до
документацията и обектите, свързани с концесията.
7. Права и задължения на концесионера:
7.1. да получи особено право на ползаве върху во-
ден обект, публична общинска собственост, за срока
на концесията;
7.2. да се ползва с плодовете, приращенията и по-
добренията на вещите, свързани с предмета на конце-
сията, за срока на договора;
7.3. да ползва информацията, собственост на конце-
дента, при осъществяване на правата си по концесията;
7.4. да иска и да получава съдействие от концедента
при осъществяване на правата си по концесията;
7.5. да плаща определеното годишно концесионно
възнаграждение в сроковете, посочени в договора за
концесия;
7.6. да ползва водния обект и водата в него съгласно
предназначението, определено с решението на общин-
ския съвет за предоставянето на концесията и с догово-
ра за концесия, и да не допуска нарушаване на общест-
вените интереси и придобити права на трети лица;
7.7. да не прехвърля правата и задълженията по
концесионния договор на трети лица и да не обременя-
ва обекта с никакви тежести;
7.8. да изпълнява Наредба № 13 от 2004 г. за усло-
вията и реда за осъществяване на техническата експ-
лоатация на язовирните стени и съоръженията към тях;
7.9. да изготви авариен план за обекта и при стихий-
ни бедствия и аварии да предостави средства и усилия,
описани в плана;
7.10. да запази и поддържа екологичната биосреда
в язовира с оглед комплексно използване на водите;
7.11. да предоставя при поискване и необходимост
вода от язовира за напояване на заложените селскос-
топански култури в количества съгласно издаденото
разрешително за водоползване от водния обект и да
осигури достъп на животните за водопой;
7.12. след изтичане срока на договора да предоста-
ви обратно на концедента обекта—предмет на конце-
сията, в състояние, годно за експлоатация;
7.13. да изготви и представи за участие в конкурса:
—инвестиционна програма, включваща най-малко
задължителните мероприятия от анализа;
—комплексен план за осъществяване на свързана-
та с концесията дейност върху обекта.
8. Съдържанието на договора за концесия и услови-
ята за неговото прекратяване се определят от ЗОС и
правилника за прилагането му, Закона за концесиите,
Закона за водите и Наредбата за предоставяне на кон-
цесии в община Опан.
9. Определя следните видове гаранции за изпъл-
нението на задълженията по концесионния договор—
концесионерът да внесе преди подписване на дого-
вора по сметка на общината 50 % от стойността на
задължителните мероприятия, описани в инвестици-
онния анализ. След изтичане на сроковете, описани
в анализа, или при предсрочно изпълнение на мероп-
риятията, след констатация на специалисти на кон-
цедента, концесионерът да си получи гаранцията или
тя да се прихване за сметка на концесионното въз-
награждение.
10. Определя еднократно концесионно възнаграж-
дение 1000 лв., дължимо в едномесечен срок от под-
писване на концесионния договор.
11. Определя цена на концесията— 25 020 лв., пла-
тими по сметка на община Опан на 10 равни годишни
вноски. Сроковете за плащане на концесионното въз-
награждение се определят с договора за концесия.
12. Началният срок на концесията е 1 януари 2005 г.
13. Дейностите по учредената концесия се осъщес-
твяват в съответствие с нормативните изисквания от-
носно опазването на околната среда и на защитените
със закон територии или обекти, националната сигур-
ност, отбраната на страната и обществения ред.
14. Възлага на кмета на общината да организира
провеждането на конкурс за избор на концесионер в
съответствие с Наредбата за предоставяне на конце-
сии в община Опан.
Председател: Р. Динева
37638
РЕШЕНИЕ № 38
от 25 юни 2004 г.
На основание чл. 21, ал. 1, т. 8 ЗМСМА и чл. 71,
ал. 1, т. 1 във връзка с чл. 69, ал. 1, т. 4 и чл. 72 ЗОС
Общинският съвет—с. Опан, реши:
1. Приема предложения правен, финансово-иконо-
мически, социален и екологичен анализ на язовир—
с. Столетово— публична общинска собственост.
2. Открива процедура за предоставяне на особено
право на ползване—концесия, за обект—публична об-
щинска собственост, представляващ поземлен имот
№ 001076—язовир, намиращ се в местността “Токмак-
лии” в землището на с. Столетово (ЕКАТТЕ 69434), с
площ 203,680 дка, АОС № 8 от 31.I.2000 г.
3. Предмет на концесията—предоставяне на особе-
но срочно право на ползване върху воден обект—язо-
вир—с. Столетово, за управление и стопанисване на
водния обект и развъждане и отглеждане на риба и
аквакултури.
4. Срок на концесията—10 години, с възможност за
продължаването на концесионния договор за още 10
години при условията на чл. 68, ал. 2 ЗОС.
5. Концесионерът да се определи чрез неприсъст-
вен конкурс.
6. Вид, размер и начин на плащане на депозита за
участие в конкурса—парична вноска 500 лв., при заку-
пуване на конкурсните книжа.
7. Определя общи условия по концесията:
7.1. правата и задълженията по концесионния дого-
вор не могат да се прехвърлят на трети лица;